title: Michel Onfray
text: Michel Onfray wan suter nume va jontik suteks belon sanegar. Bak 2005 va Bioga va Alkiskopa ( Traité d'athéologie ) sanegar lize va baroya tanlorikafa alka nuer. Nekev funeyara nekina gan bat suteks, tol-vuntoy tulok ke neva zo doleyed. Bak 2006 va Gijarotiuca ke kruldera ( La Puissance d'exister ) sanegar lize Onfray va minafa tamava icde tiki do Hedone eva koerur. Bak mila ilana va Volizva ke trakopa ( Contre-histoire de la philosophie ) nevatum toz sanegar. Bak 2012 va Nuyevafa vura, trakopafa blira ke Albert Camus ( L'Ordre libertaire : La Vie philosophique d'Albert Camus ) lize va blira is rieteem ke bantan mafelan brudir. Bak 2015 va warzaf nevatum kabudar : i va Kliotafa xakola va tamava ( Brève encyclopédie du monde ) dem toloy taneaf olkoy : Cosmos : une ontologie matérialiste ( 2015 ) az Décadence : Vie et mort du judéo-christianisme ( 2017 ).